ตะลึง กทม.แจกโบนัส 2 พันล้าน 1.4-1.5 เท่าเงินเดือน
พยาบาลมากสุด-เขตลาดกระบังอื้อ,เมื่อวันที่ 20 ธ.ค.61 ผู้สื่อข่าวรายงานจากศาลาว่าการ กทม.ว่า พล.ต.อ.อัศวิน ขวัญเมือง ผู้ว่าฯ กทม. ได้เห็นชอบอัตราการจัดสรรเงินรางวัล ประจำปี 2561 ให้กับข้าราชการและลูกจ้าง กทม. เพื่อเป็นขวัญและกำลังใจในการทำงาน ตามแนวทางการจ่ายเงินรางวัลระดับบุคคลในอัตรา 1.5 เท่าของเงินเดือน และอัตรา 1.4 เท่าของเงินเดือนตามลำดับ โดยสรุปเป็นจำนวนเงิน รวมทั้งสิ้น 2,565,129,310 บาท แบ่งเป็นข้าราชการสามัญและลูกจ้าง 1,870,753,960 บาท และข้าราชการครูและบุคลากรทางการศึกษา กทม. และลูกจ้าง จำนวน 694,375,350 บาท,รายงานข่าวแจ้งว่า ในจำนวน 19 หน่วยงานของ กทม.ที่ได้รับเงินโบนัสในครั้งนี้หน่วยงานที่ได้มากที่สุดคือ สำนักการแพทย์ 218,834,600 บาท สำนักอนามัย 137,852,660 บาท สำนักการระบายน้ำ 110,762,450 บาท สำนักสิ่งแวดล้อม 99,282,940 บาท สำนักการโยธา 70,608,760 บาท สำนักป้องกันและบรรเทาสาธารณภัย 60,245,500 บาท เป็นต้น ขณะที่ในส่วนสำนักงานเขตนั้น กทม.จ่ายเงินรางวัลให้กับสำนักงานเขต ทั้ง 50 เขต รวม 1,659,841,630 บาท โดยเขตที่ได้รับจัดสรรเงินรางวัลมากที่สุด ได้แก่ เขตลาดกระบัง 62,569,200 บาท เขตบางขุนเทียน 59,997,040 บาท เขตหนองจอก 59,531,090 บาท ส่วนเขตที่ได้รับจัดสรรเงินรางวัลน้อยที่สุด ได้แก่ เขตสัมพันธวงศ์ 14,250,530 บาท.
พล.ต.อ.อัศวิน ขวัญเมือง ผู้ว่าฯ กทม. ได้เห็นชอบอัตราการจัดสรรเงินรางวัล ประจำปี 2561 ให้กับข้าราชการและลูกจ้าง กทม. เพื่อเป็นขวัญและกำลังใจในการทำงาน 
โบนัส,กทม.,อัศวิน ขวัญเมือง,ข้าราชการ,ลูกจ้างกทม.,ข่าวทั่วไป